**Страна 152 Број 2 Службени лист општине Ражањ 20 март 2017.**

 На основу члана 12. став 12. Закона о инспекцијском надзору („Службени гласник РС“, број 36/15), члана 32. Став 1, тачка 6) Закона о локалној самоуправи („Службени гласник РС“, број 129/07 и 83/14 - др. закон) и члана 39, став 1, тачка 7 Статута општине Ражањ („Службени лист Општине Ражањ“, број 9/08, 3/11, 8/12, 4/14 и 6/16), **Скупштина општине Ражањ,** дана 17 марта 2017 године, доноси

**РЕШЕЊЕ**

**О ОБРАЗОВАЊУ КОМИСИЈЕ ЗА КООРДИНАЦИЈУ ИНСПЕКЦИЈСКОГ НАДЗОРА НАД ПОСЛОВИМА ИЗ ИЗВОРНЕ НАДЛЕЖНОСТИ ОПШТИНЕ РАЖАЊ**

**1.** Овим решењем образује се Комисија за координацију инспекцијског надзора над пословима из изворне надлежности Општине Ражањ(у даљем тексту: Комисија).

Обухватнији и делотворнији надзор и избегавање преклапања и непотребног понављања надзора, поред усклађивања инспекцијског надзора између инспекција које врше инспекцијски надзор над пословима из изворне надлежности Опшне Ражањ, обезбеђује и Комисија.

**2.** Утврђује се да инспекцијски надзор над пословима из изворне надлежности Општине Ражањ врше:

 1)Комунална инспекција;

 2)Грађевинска инспекција, обе у саставу Одељења за друштвене делатности, општу управу и правне и заједничке послове, Одсека за инспекцијске послове.

**3.** Послови и задаци Комисије јесу:

1. да разматра и даје мишљење на предлоге планова инспекцијског надзора, које достављају инспекције;

2) да прати достигнути ниво координације инспекција, иницира мере, утврђује смернице и даје упутства у циљу унапређења координације инспекција и делотворности инспекцијског надзора, и прати њихову реализацију, а нарочито:

 (1) за усклађивање планова инспекцијског надзора и рада инспекција,

 (2) за размену информација у вршењу инспекцијског надзора,

 (3) за унапређење инспекцијског надзора на основу информација из годишњег извештаја о раду инспекција,

 (4) за развој информационог система у циљу ефикасног вршења инспекцијског надзора;

3) да разматра и даје мишљење на нацрте одлука и предлоге других прописа којима се уређују питања инспекцијског надзора;

4) да разматра мишљења, директиве, методолошке материјале и приручнике за рад инспекције, анализира праксу инспекцијског надзора и заузима ставове у циљу уједначавања поступања инспекције у истим или сличним ситуацијама према свим надзираним субјектима и објављује те ставове;

5) да учествује у анализи потреба за финансирањем, техничком опремљеношћу и стручним усавршавањем инспектора, као и утврђивању програма стручног усавршавања инспектора и подноси иницијативе надлежним органима који се

 односе на финансирање, техничку опремљеност и програме обука и других облика

 **20 март 2017. Службени лист општине Ражањ Број 2 Страна 153**

стручног усавршавања инспектора;

6) да даје стручно мишљење о предлозима контролних листа, као и њихових измена и допуна;

7) да се стара да се на службеној интернет страници Општине Ражањобјављују прописи, акти и документи који се односе на инспекцијски надзор;

8) да, на упит заинтересованих лица, пружа обавештења која се односе на делокруг инспекција у надлежности Општине Ражањ, најкасније у року од седам радних дана;

9) да, у складу са потребом, подноси извештаје Општинском већу и Скупштини и даје предлоге за предузимање мера из њихове надлежности;

10) да се стара да се на службеној интернет страници Општине Ражањ објављују информације о свим носиоцима послова инспекцијског надзора, а нарочито подаци о њиховим надлежностима, адресама, телефонима и адресама електронске поште, као и о њиховим руководиоцима;

11) да предузима одговарајуће активности у вези са обраћањем подносиоца притужбе на рад инспекције који је незадовољан одлуком о притужби;

12) да разматра извештај о раду унутрашње контроле инспекције;

13) да обавља друге послове и задатке утврђене овим решењем.

**4.** Комисију чини 5 чланова, и то председник, заменик председника и 4 осталих чланова из реда руководилаца инспекција и руководилаца задужених за послове привредног развоја.

 Председник Комисије руководи њеним радом, усклађује рад чланова и сазива и води седнице Комисије.

 Председника Комисије за време његове одсутности или спречености замењује заменик председника Комисије.

**5.** У Комисију се именују:

* за председника: Добрица Стојковић, Председник општине Ражањ;
* за заменика председника: Иван Ивановић, ВД начелника Општинске управе општине Ражањ;
* за чланове:
	1. Драгољуб Мијајловић, комунални инспектор;
	2. Александар Војиновић, начелник Одељења за привреду и финансије;
	3. Анђелка Ужаревић, грађевински инспектор и
	4. Велибор Бркић, радник у Канцеларији за локални економски развој
* за заменике чланова:
	1. Аница Мојашевић, комунални инспектор;
	2. Дејан Марковић, радник Одељења за привреду и финансије;
	3. Снежана Милошевић, радник Службе за утврђивање, контролу и наплату јавних прихода

 4) Сандра Симић, радник Општинске управе општине Ражањ.

**6.** Инспекције су дужне да се придржавају смерница и упутстава из тачке 3. подтачка 2) овог решења.

Члан Комисије који није сагласан са овим смерницама и упутствима може да поднесе предлог Општинском већу, односно Скупштини да заузму став поводом овог питања, односно предузму мере и радње из свог делокруга.

 **Страна 154 Број 2 Службени лист општине Ражањ 20 март 2017.**

Послове из тачке 3. подтачка 2) под (4) овог решења Комисија обавља у сарадњи са органом општинске управе надлежним за послове информатике и електронске управе, који обавља стручне послове и послове општинске управе који се односе на успостављање и одржавање информационог система у циљу ефикасног вршења инспекцијског надзора.

**7.** Стручно-техничке и административне послове за Комисију обавља Одељење за друштвене делатности, општу управу и правне и заједничке послове.

**8.** У оквиру Комисије образују се радне групе и стручни тимови за одређену област, односно одређена питања инспекцијског надзора.

Радном групом, односно стручним тимом руководи члан Комисије, а у раду радне групе, односно стручног тима могу учествовати представници инспекција које немају чланове у саставу Комисије, јавних предузећа и установа чији је оснивач Општина Ражањ, удружења, комора и других асоцијација, научних и образовних установа, као и других организација чији је рад повезан са системом и пословима инспекцијског надзора у Општини Ражањ.

**9.** Комисија је овлашћена да захтева податке, обавештења, исправе и извештаје који су јој потребни за обављање њених послова и задатака од надлежних органа и ималаца јавних овлашћења.

**10.** Комисија доноси пословник о свом раду.

**11.** Комисија усклађује инспекцијски надзор над пословима из изворне надлежности са повереним пословима инспекцијског надзора из надлежности Општине Ражањ*,* обезбеђивањем координације и међусобне сарадње инспекција Општине Ражању утврђивању планова инспекцијског надзора и рада инспекција и сарадње у поступку вршења самосталног или заједничког инспекцијског надзора.

Сарадња између инспекција из става 1. ове тачке остварује се у складу са облицима сарадње утврђеним законом и другим прописима којима се уређују државна управа и локална самоуправа, Законом о инспекцијском надзору и посебним законима, и нарочито обухвата међусобно обавештавање, размену информација, пружање помоћи и заједничке мере и радње од значаја за инспекцијски надзор, као и друге начине унапређења делотворности инспекцијског надзора у надлежности Општине Ражањ.

У оквиру свог делокруга, у складу са одлуком којом се уређује Општинска управа, Одсек за инспекцијске послове усклађује инспекцијски надзор над пословима из изворне надлежности са повереним пословима инспекцијског надзора из надлежности Општине Ражањ*.*

**12.** Комисија подноси Скупштини редовне извештај о раду најмање сваких 90 дана, као и ванредне извештаје по потреби и редовно их објављује на интернет страници.

Комисија подноси Скупштини и годишњи извештај најкасније до 31. јануара текуће године за претходну годину.

**13.** Ово решење објавити у „Службеном листу општине Ражањ“

 Број 352-7/17-11

 У Ражњу,17 марта 2017. године

**СКУПШТИНА ОПШТИНЕ РАЖАЊ,**

 ПРЕДСЕДНИК,

 **Миодраг Рајковић,с.р.**